ג'סיקה צ'סטיין

ג'סיקה מישל צ'סטיין (באנגלית: Jessica Michelle Chastain; נולדה ב-24 במרץ 1977) היא שחקנית ומפיקת קולנוע אמריקאית, זוכת פרס אוסקר לשחקנית הטובה ביותר עבור תפקידה בסרט "העיניים של תמי פיי" (2021). את פריצתה הקולנועית עשתה בסרט "ג'ולין" (2008), ולאחר מכן שיחקה בסרטים כגון "סערת רוחות", "עץ החיים" ו"העזרה". על האחרון קיבלה מועמדויות לפרס האוסקר לשחקנית המשנה הטובה ביותר, פרס גלובוס הזהב, פרס גילדת שחקני המסך, ופרס הבאפט"א. בשנת 2012, צ'סטיין זכתה בפרס גלובוס הזהב לשחקנית הטובה ביותר ובמועמדות לפרס אוסקר לשחקנית טובה ביותר, על תפקידה כמאיה, סוכנת ה-CIA בסרט "כוננות עם שחר". היא שיחקה גם בסרטים "בין כוכבים", "שנה קשוחה מאוד", "להציל את מארק וואטני" ו"קרימזון פיק". ב-2012, היא נבחרה על ידי המגזין "טיימס" כאחת האנשים המשפיעים ביותר בעולם. עבור תפקידה בסרט האוטוביוגרפי "העיניים של תמי פיי" (2021) זכתה צ'סטיין בפרס אוסקר לשחקנית הטובה ביותר. צ'סטיין נולדה בסקרמנטו, קליפורניה שבארצות הברית למשפחה נוצרית. היא בתם של ג'רי רנה צ'סטיין, שפית טבעונית, ושל מייקל אדוארד מונסטריו, מוזיקאי שנפטר ב-2013. היא גדלה עם אימה הביולוגית ואביה החורג, מייקל לירוי הסטאי. יש לה חמישה אחים ואחיות. היא קרובה לסבתה, מרלין, אותה אף לקחה עמה לטקסי האוסקר ב-2012 וב-2013. צ'סטיין למדה דרמה בניו יורק בבית ספר לאומנויות ג'וליארד. היא החלה את דרכה בתפקידי אורח בסדרות "ER", "המטייל בזמן", "ורוניקה מארס" ו"חוק וסדר: משפט וצדק". היא התגלתה לראשונה ב-2008 בדרמת ההתבגרות העצמאית "ג'ולין", בה שיחקה בתפקיד ראשי בתור ג'ולין, דרומית צעירה ובעייתית. צ'סטיין זכתה לחשיפה עולמית באמצע 2011, בזכות הופעתה לצדו של בראד פיט בסרטו של טרנס מאליק "עץ החיים". באותה שנה שיחקה בסרטים "החוב" ו"העזרה", המבוססת על הרומן "העזרה", שם שיחקה את סיליה פוט, המעסיקה החייכנית של מיני ג'קסון שגילמה אוקטביה ספנסר. על השתתפותה בסרט "העזרה" הייתה מועמדת לפרס גלובוס הזהב לשחקנית המשנה הטובה ולפרס אוסקר לשחקנית המשנה הטובה ביותר. בשנת 2012 גילמה את מאיה, סוכנת CIA במרדף אחר המחבל אוסאמה בן לאדן בסרט "כוננות עם שחר" שביימה קתרין ביגלו על פי תסריט של מארק בול. על תפקידה בסרט זכתה בפרס גלובוס הזהב לשחקנית הטובה ביותר - סרט דרמה וקיבלה מועמדות לפרס באפט"א לשחקנית הטובה ביותר בתפקיד ראשי ולפרס אוסקר לשחקנית הטובה ביותר. בשנת 2014 זכתה לשבחים וביקורות מהוללות על הופעתה בסרטו של כריסטופר נולאן, "בין כוכבים", ולאחר מכן בסרטו של ג'יי. סי. צ'נדור "שנה קשוחה מאוד". בשנת 2016 שיחקה בסרט המתח "מיס סלואן" בבימויו של ג'ון מאדן, תפקיד עליו הייתה מועמדת לפרס גלובוס הזהב לשחקנית הטובה ביותר. בנוסף, שיחקה באותה שנה בסרט "הצייד: מלחמת החורף". בשנת 2017 הופיעה בתפקיד הראשי בסרט "אשתו של שומר גן החיות", וכן בדרמה "המשחק הגדול" בבימויו של אהרן סורקין. בשנת 2019 גילמה את קיסרית גזע השי'אר החיצוני, לילאנדרה גראמני בסרט "אקס-מן: הפניקס האפלה". בשנת 2021 כיכבה בתפקיד תמי פיי מסנר בסרט "העיניים של תמי פיי". על תפקידה בסרט זכתה צ'סטיין בפרס אוסקר לשחקנית הטובה ביותר, והייתה מועמדת לפרס גלובוס הזהב לשחקנית הטובה ביותר ופרס גילדת שחקני המסך לשחקנית הראשית הטובה ביותר. בשנת 2022 שיחקה בסרט "355" שביים סיימון קינברג. במהלך 2023, צ'סטיין הביעה תמיכה פומבית, יחד עם כוכבים נוספים מהוליווד, בנאומה של לינור אברג'יל באו"ם שבו גוללה את סיפור האונס שעברה. צ'סטיין שיתפה את הנאום לחשבון הטוויטר שה המונה למעלה ממיליון עוקבים. באוקטובר 2023, צ'סטיין, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים. מאז שנת 2012, נמצאת צ'סטין במערכת יחסים עם מנהל מותג אופנה איטלקי בשם ג'אן לוקה פאסי דה פרפוסלו. ביוני 2017 הם נישאו, ובשנת 2018 נולדה להם בת בתהליך פונדקאי. המשפחה מתגוררת בניו יורק. במשך רוב חייה, ניהלה אורח חיים תזונתי פסקטריאני, אך בעקבות בעיות בריאותיות עברה לטבעונות. צ'סטיין מגדירה עצמה כפמיניסטית ויצאה בעבר נגד אפליות של נשים ובני מיעוטים בתעשיית הקולנוע של הוליווד. ג'סיקה צ'סטיין, ברשת החברתית פייסבוק ג'סיקה צ'סטיין, ברשת החברתית אקס (טוויטר) ג'סיקה צ'סטיין, ברשת החברתית אינסטגרם ג'סיקה צ'סטיין, ברשת החברתית טיקטוק ג'סיקה צ'סטיין, במסד הנתונים הקולנועיים IMDb (באנגלית) ג'סיקה צ'סטיין, באתר "אידיבי", מאגר הידע העברי לקולנוע ישראלי ועולמי ג'סיקה צ'סטיין, באתר AllMovie (באנגלית) ג'סיקה צ'סטיין, באתר Rotten Tomatoes (באנגלית) ג'סיקה צ'סטיין, באתר Box Office Mojo (באנגלית) ג'סיקה צ'סטיין, באתר Metacritic (באנגלית) ג'סיקה צ'סטיין, במסד הנתונים הקולנועיים KinoPoisk (ברוסית) ג'סיקה צ'סטיין, באתר אפל מיוזיק (באנגלית) ג'סיקה צ'סטיין, באתר ספוטיפיי ג'סיקה צ'סטיין, באתר Last.fm (באנגלית) ג'סיקה צ'סטיין, באתר MusicBrainz (באנגלית) ג'סיקה צ'סטיין, באתר דיזר ג'סיקה צ'סטיין, באתר Discogs (באנגלית) לירון סיני, ג'סיקה צ'סטיין: כוכבת-על, ממש עוד שנייה, באתר ynet, 5 בספטמבר 2011 מרג'י רוקלין, הניו יורק טיימס, זיקית ושמה ג'סיקה, באתר הארץ, 19 בספטמבר 2011 אמיר קמינר, ג'סיקה צ'סטיין: "לא מרגישה נוח בביקיני", באתר ynet, 16 בפברואר 2012 אביהוא קדוש, רד הוט: ריאיון עם הכוכבת ג'סיקה צ'סטיין, באתר Xnet‏, 4 בפברואר 2013 קרן בר לב, ‏הסודות של ג'סיקה, באתר ‏מאקו‏, 21 בפברואר 2013 ליטל אבזון, ‏בין כוכבות: המהפכה הנשית של ג'סיקה צ'סטיין, באתר ‏מאקו‏, 12 בנובמבר 2014 לירון שמם, ‏האדומה, באתר ‏מאקו‏, 25 במרץ 2015 אמנדה מל, ג'סיקה צ'סטיין: "כשמדברים על המוסד, יש תחושה של כוח", באתר ynet, 20 בדצמבר 2016 שירית גל, ג'סיקה צ'סטיין: "פחדתי, אבל אני לא אוהבת להיות קפואה במקום", באתר ynet, 16 בינואר 2018 אמיר בוגן, ג'סיקה צ'סטיין: "אדמה היא לא רכוש, אולי נפסיק לכבוש את הכול?", באתר ynet, 28 ביוני 2018 ג'סיקה צ'סטיין, באתר אנציקלופדיה בריטניקה (באנגלית) רשימת הזוכים והמועמדים לטקס פרסי גלובוס הזהב ה-74, 2017 בוקר, רן (2023-12-06). "ג'סיקה צ'סטיין ומים ביאליק על הסירוב לגנות את מעשי האונס: "אסור לקבל זאת"". Ynet. נבדק ב-2024-09-14. J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית) 2024 Indie Spirit Awards: See the Complete List of Winners, Peoplemag (באנגלית)